62022CO0230_INF
Διάταξη του Δικαστηρίου (έκτο τμήμα) της 6ης Σεπτεμβρίου 2023 –Vlad Magic
(Υπόθεση C‑230/22) (
1
)
«Προδικαστική παραπομπή – Άρθρο 53, παράγραφος 2, και άρθρο 94 του Κανονισμού Διαδικασίας του Δικαστηρίου – Μνεία των λόγων για τους οποίους είναι αναγκαία η ερμηνεία ορισμένων διατάξεων του δικαίου της Ένωσης από το Δικαστήριο καθώς και της σχέσης μεταξύ των διατάξεων αυτών και της εφαρμοστέας εθνικής νομοθεσίας – Ανεπαρκείς διευκρινίσεις – Προδήλως απαράδεκτο»
1.
Προδικαστικά ερωτήματα – Παραδεκτό – Μη παροχή επαρκών διευκρινίσεων για τους λόγους για τους οποίους είναι αναγκαία η απάντηση επί των προδικαστικών ερωτημάτων – Έλλειψη συνδέσμου μεταξύ της διαφοράς της κύριας δίκης και της διατάξεως του δικαίου της Ένωσης την οποία αφορούν τα προδικαστικά ερωτήματα – Προδήλως απαράδεκτο
(Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρα 53 § 2, και 94)
(βλ. σκέψεις 15-18, 20, 22, 25 και διατακτ.)
2.
Προδικαστικά ερωτήματα – Αρμοδιότητα του Δικαστηρίου – Όρια – Αίτημα ερμηνείας του Χάρτη των Θεμελιωδών Δικαιωμάτων της Ένωσης – Δεν προσδιορίζονται τα στοιχεία από τα οποία προκύπτει σύνδεσμος με το δίκαιο της Ένωσης – Προδήλως απαράδεκτο
(Άρθρο 267 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 51 § 1· Κανονισμός Διαδικασίας του Δικαστηρίου, άρθρο 53 § 2)
(βλ. σκέψεις 23-25 και διατακτ.)
Διατακτικό
Η αίτηση προδικαστικής αποφάσεως που υποβλήθηκε από το Judecătoria Lehliu-Gară (πλημμελειοδικείο Lehliu-Gară, Ρουμανία), με απόφαση της 6ης Δεκεμβρίου 2021, είναι προδήλως απαράδεκτη.
(
1
)	ΕΕ C 368 της 26.9.2022.